கேள்வி: மருது பாண்டியர் பற்றி நீங்கள் என்ன அறிந்துள்ளீர்கள்?
பதில்: மாமன்னர் மருது பாண்டியர் எனப்படும் மருது சகோதரர்கள் ஆங்கிலேயரை எதிர்த்து தமிழ்நாடு விடுதலைப் போராட்டத்தை தொடங்கியவர்கள். ஆங்கிலேயரைத் தமிழ் மண்ணிலிருந்து விரட்ட 1785 முதல் 1801 இறுதி வரை ஆயுதம் தாங்கிப் போராடினார்கள். பெரிய மருது, சின்ன மருது எனப்படும் இவர்கள் ஆங்கிலேயருக்கு எதிராகப் போராடிய அனைத்திந்திய குழுக்களையும் ஒன்றிணைத்துத் திரட்ட முயன்ற போதுதான் ஆங்கிலேயரின் அதிருப்திக்கும் கோபத்திற்கும் ஆளானார்கள். இவர்களது களம் சிவகங்கைச் சீமையைச் சேர்ந்த காளையார்கோயில் ஆகும். ஆங்கிலக் பிரித்தானியக் கிழக்கிந்தியக் கம்பனி 1801 அக்டோபர் 24 இல் திருப்பத்தூர் (சிவகங்கை) இவ்விருவரும் தூக்கிலிடப்பட்டனர். மருது பாண்டியர்களை ஆங்கிலேயர்களால் பிடிக்க முடியவில்லை. காளையார் கோவிலை தகர்ப்பேன்; நாட்டு மக்களை கொல்வது என ஆங்கிலேயர்கள் எடுத்த தகவலால் மருது பாண்டியர்கள் சரணடைந்து தூக்கிலிடப்பட்டனர்.
கேள்வி: மருது பாண்டியர் - நினைவு குறித்து விரிவாக சொல்லுங்கள்.
பதில்: மருது சகோதரர்களின் மறைவு மற்றும் ஒட்டுமொத்த குடும்ப அழிப்பு சிவகங்கை மக்களிடம் மிகப் பெரிய தாக்கத்தை ஏற்படுத்தியது. சிவகங்கை சரித்திரக் கும்மி, சிவகங்கை சரித்திர அம்மானை, நாட்டுப்புறப் பாடல்களின் வழியாக இதனை அறியமுடிகிறது.
கேள்வி: மருது பாண்டியர் - நினைவுத் தபால் தலை பற்றி நீங்கள் என்ன அறிந்துள்ளீர்கள்?
பதில்: மருது சகோதரர்களின் வீரத்தையும், தியாகத்தையும் பெருமைப்படுத்தும் வகையில் இவர்களது நினைவுத் தபால் தலையை இந்திய அஞ்சல் துறை 2004 அக்டோபர் 23 இல் மதுரையிலும், சென்னையிலும் வெளியிட்டது.